Βίκτωρ Φρειδερίκος του Άνχαλτ-Μπέρνμπουργκ

Ο Βίκτωρ Φρειδερίκος, γερμ. Viktor Friedrich (20 Σεπτεμβρίου 1700 - 18 Μαΐου 1765) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1721-1765).

Βιογραφία
Ήταν ο πρωτότοκος γιος του Καρόλου Φρειδερίκου, πρίγκιπα του Άνχαλτ-Μπέρνμπουργκ και της Σοφίας Αλβερτίνας, κόρης του Γεωργίου Φρειδερίκου, κόμη του Ζολμς-Ζονεβάλντε.

Το 1765 απεβίωσε στο Μπέρνμπουργκ σε ηλικία 65 ετών και τον διαδέχθηκε ο μόνος γιος του, Φρειδερίκος Αλβέρτος.

Οικογένεια
Νυμφεύτηκε πρώτα το 1724 την 4η εξαδέλφη του Λουίζα, κόρη του Λεοπόλδου Α΄ πρίγκιπα του Άνχαλτ-Ντέσαου και είχε τέκνα:
 Σοφία-Λουίζα 1732-1786, παντρεύτηκε τον Φρειδερίκο κόμη του Ζολμς-Μπάρουτ.

Το 1732 απεβίωσε η Λουίζα και ο Βίκτωρ-Φρειδερίκος έκανε το 1733 δεύτερο γάμο με την Αλμπερτίνα των Χοεντσόλερν, κόρη του Αλβέρτου-Φρειδερίκου μαργράβου του Βρανδεμβούργου-Σβετ και είχε τέκνα:
 Φρειδερίκος-Αλβέρτος 1735-1796, πρίγκιπας του Άνχαλτ-Μπέρνμπουργκ.
 Καρλόττα-Βιλελμίνη 1737-1777, παντρεύτηκε τον Χριστιανό-Γκύντερ Β΄ πρίγκιπα του Σβάρτσμπουργκ-Ζόντερσχαουζεν.
 Φρειδερίκη-Αυγούστα-Σοφία 1744-1827, παντρεύτηκε τον 4ο εξάδελφο του πατέρα της Φρειδερίκο-Αύγουστο των Ασκάνια πρίγκιπα του Άνχαλτ-Τσερμπστ.
 Χριστίνα-Ελισάβετ-Αλβερτίνα 1746-1823, παντρεύτηκε τον Αύγουστο Β΄ πρίγκιπα του Σβάρτσμπουργκ-Ζόντερσχαουζεν.

Το 1750 απεβίωσε η Αλβερτίνα και δύο μήνες μετά, το ίδιο έτος ο Βίκτωρ-Φρειδερίκος έκανε τρίτο γάμο με την Κωνσταντία-Φρειδερίκη Σμιτ. Ο γάμος ήταν μοργανατικός και της δόθηκε ο τίτλος της βαρόνης του Μπερ. Είχαν τέκνο:
 Λουίζα-Φρειδερίκη-Βιλελμίνη 1752-1820, παντρεύτηκε τον Όθωνα-Ερρίκο-Λουδοβίκο, κόμη του Ζολμς-Τέκλενμπουργκ.

Πηγές
 
 August Ludwig Fürst v.Anhalt-Köthen Genealogical database by Herbert Stoyan

Παραπομπές σε πηγές

Οίκος των Ασκάνια